Document ID: 32002R2086

32002R2086
L 321/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2086/2002 НА КОМИСИЯТА
от 25 ноември 2002 година
за изменение на Регламент (ЕО) № 753/2002 за определяне на някои правила за прилагане на Регламент (ЕО) № 1493/1999 на Съвета по отношение на описанието, обозначаването, представянето и защитата на определени лозаро-винарски продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), последно изменен с Регламент (ЕО) № 2585/2001 (2), и по-специално членове 53 и 80 от него,
като има предвид, че:
(1)
Регламент (ЕО) № 753/2002 на Комисията (3) предвижда изтичането на определен период от време между влизането му в сила и датата, от която започва прилагането му, а именно 1 януари 2003 г., за да бъде осигурен на операторите и отговорните органи плавен преход от предишните правила, включени в няколко регламента на Съвета и на Комисията относно обозначаването и представянето на вината и новите подробни правила за прилагането на Регламент (ЕО) № 1493/1999.
(2)
С цел да се предостави на държавите-членки повече време да актуализират националните си законодателства като последица от множество дискусии между различните органи и между тези органи и търговците и с цел да не се причини на икономическите оператори неудобство чрез мерките, влизащи в сила на 1 януари 2003 г., т.е. по средата на текущата лозарска година, и с цел да се предостави на определени трети страни необходимата информация, свързана с новия регламент, датата на прилагане на Регламент (ЕО) № 753/2002 следва да бъде отложена до началото на следващата лозарска година.
(3)
Регламент (ЕО) № 753/2002 следва да бъде съответно изменен.
(4)
Мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 753/2002 се изменя, както следва:
а)
В първа алинея от член 47, параграф 2 „31 декември 2002 г.“ се заменя с „31 юли 2003 г.“
б)
Във втория параграф от член 49 „1 януари 2003 г.“ се заменя с „1 август 2003 г.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 ноември 2002 година.

Labels: 3
17
6